b'\n_START_ARTICLE_\nDavid Foster\n_START_SECTION_\nTalambuhay\n_START_PARAGRAPH_\nSi Foster ang keyboardist ng grupong pop na Skylark, na natuklasan ni Eirik Wangberg. Ang kanta ng bandang "Wildflower", ay isang top ten hit noong 1973. Kasama ni Jay Graydon, binuo niya ang bandang Airplay. Noong 1975, nagpatugtog siya sa album ni George Harrison na Extra Texture. Sa 1980 Boz Scaggs album \'Middle Man\' ay kapwa sumulat si Foster ng kanta at nagpatugtog ng keyboard sa ilang pinakamatagumpay nilang mga kanta kabilang ang "Breakdown Dead Ahead", "Jojo" at "Simone". Noong 1985, sinulat ni Foster ang score ng pelikulang St. Elmo\'s Fire kabilang ang instrumental na "Love Theme from St. Elmo\'s Fire" na naging No. 15 sa US pop charts.Sumulat rin siya ng mga score sa pelikulang kabilang ang Michael J. Fox comedy The Secret of My Success (1987). Siya ay nagcollaborate sa kanyang dating asawang si Linda Thompson sa pagsulat ng kantang I Have Nothing ni Whitney Houston sa 1992 pelikulang The Bodyguard. Sinulat ni Foster ang theme song ng 1988 Winter Olympics sa Calgary, Alberta na "Winter Games" na naging soundtrack para sa mga palabas ng fountain sa Bellagio resort sa Las Vegas at Sea World Orlando sa Florida. Noong 1995, siya ay lumagda ng isang kasunduan sa Warner Brothers na pumayag sakanyang magtayo ng kanyang sariling boutique label, 143 Records, bilang isang magkasamang venture sa Warner. Ang isa sa mga unang nilagda ng label ang Irish folk-rock band, The Corrs kung saan siya naging producer ng kanilang debut album. Noong 1997, ibinenta ni Foster ang kanyang label sa Warner at naging senior vice-president sa korporasyon. Sinulat ni Foster, kasama ni Kenneth "Babyface" Edmonds ang "The Power of the Dream" na opisyal na kanta ng 1996 Summer Olympics. na kinanta ni Celine Dion. Si Foster ay nagproduce ng mga major-label debut album para kina Josh Groban (2001), Michael Bubl\xc3\xa9 (2003), Renee Olstead (2004), at Charice Pempengco (2010) na inilabas sa ilalim ng kanyang 143 Records. Sinulat ni Foster at kanyang anak na si Amy Foster-Gillies at kanta ni Beyonce na "Stand Up For Love" bilang anthem ng World Children\'s Day. Noong Disyembre 15, 2011, kinumpirma na si Foster ang magiging Chairman ng Verve Music Group. Si Foster ang nagproduce ng ika-14 studio album ni Andrea Bocelli na Passione na inilabas noong Enero 2013.'